- normatīvajā aktā noteiktajās institūcijās saskaņotu nolikumu par licencēto makšķerēšanu Pašvaldības valdījumā esošajā Puzes ezerā;
- 2.2.2. ne vēlāk kā trīs mēnešu laikā no Līguma noslēgšanas dienas izstrādāt un iesniegt Pašvaldībai sagatavoto Ventspils novada domes saistošo noteikumu projektu par licencēto makšķerēšanu Puzes ezerā un ziņas par Pilnvarotās personas biedriem - atbildīgajām personām, kuras ir ieguvušas sabiedriskā vides inspektora vai kurām nosakāms pašvaldības pilnvarotās personas statuss, līdzdalībai vides un zivju resursu aizsardzības un uzraudzības pasākumos.
- 2.3. Pilnvarotai personai ir pienākums iesniegt Pašvaldībai atskaites par Uzdevuma izpildi un tās rezultātiem:
- 2.3.1. vienu reizi sešos mēnešos, tas ir, līdz 01.jūlijam un 01.janvārim - saskaņošanai Lauku atbalsta dienestam iesniedzamo pārskatu par licencēto makšķerēšanu iepriekšējā pusgadā (MK noteikumu 1.pielikums);
- 2.3.2. vienu reizi gadā, tas ir, līdz 15.decembrim - saskaņošanai Valsts vides dienestam iesniedzamo pārskatu par veiktajiem dabas aizsardzības, kontroles un zivju resursu papildināšanas, ja tādi ir paredzēti, pasākumiem, kā arī informāciju par licencētās makšķerēšanas, vēžošanas vai zemūdens medību organizēšanai nepieciešamās infrastruktūras izveidošanu un uzturēšanu (MK noteikumu 2.pielikums).
- 2.4. Pilnvarotā persona nekavējoties informē Pašvaldību, iesniedzot tai ziņojumu, ja:
- 2.4.1. iestājušies apstākļi, kuru dēļ Uzdevuma izpilde tikusi pārtraukta vai nav iespējama tā turpmāka veikšana, vai kuri var neparedzēti ietekmēt Līguma saistību savlaicīgu, pilnīgu vai pienācīgu izpildi;
- 2.4.2. prettiesiskas un vainojamas Pilnvarotās personas rīcības rezultātā trešajai personai nodarīts kaitējums;
- 2.4.3. konstatēts likumpārkāpums (tai skaitā, bet ne tikai administratīvi vai krimināli sodāms nodarījums), ko izdarījusi par vides un zivju resursu aizsardzību un uzraudzību atbildīgā persona saistībā ar veicamajiem pienākumiem.
- 2.5. Pilnvarotā persona sagatavo un ar Pašvaldību saskaņo katru gadu Uzdevuma izpildei īstenojamo pasākumu plānu.
- 2.6. Pilnvarotā persona apņemas veikt visu Pašvaldības iesniegto pieprasījumu, paziņojumu un priekšlikumu, kas attiecas uz Līgumā noteiktā Uzdevuma izpildi, izskatīšanu un sniegt atbildi ne vēlāk kā divu nedēļu laikā no to saņemšanas dienas.
- 2.7. Uzdevuma izpildē Pilnvarotā persona ievēro labas pārvaldības un citus valsts pārvaldes principus, uz to attiecināmo regulējošo tiesību aktu prasības, Pašvaldības izdotos normatīvos aktus, sadarbojas ar Pašvaldību, tās iestādēm un struktūrvienībām, kā arī ar valsts pārvaldes institūcijām un amatpersonām.
- 2.8. Līguma izpildes gaitā Pilnvarotā persona nodrošina, ka iegūtā informācija netiek izmantota citiem nolūkiem, kā vienīgi Uzdevuma veikšanai, un personu datu aizsardzību atbilstoši Fiziskas personas datu aizsardzības likuma prasībām.
- 2.9. Dokumentu un informācijas par Uzdevuma izpildi uzkrāšanu, saglabāšanu un piekļuvi Pilnvarotā persona nodrošina vismaz trīs gadus pēc Līguma darbības izbeigšanas.
- 2.10. Pilnvarniekam nav tiesību nodot trešajām personām Līgumā noteikto saistību un Uzdevuma izpildi.
- 2.11. Jautājumos, kas saistīti ar Uzdevuma veikšanu un kurus Pilnvarotā persona ir tiesīga izlemt patstāvīgi, tā rīkojas kā krietns un rūpīgs saimnieks.
- 2.12. Pilnvarotā persona ir tiesīga ierosināt Pašvaldībai izdarīt grozījumus Līguma noteikumos un ar saistošajiem noteikumiem apstiprinātajā nolikumā par licencēto makšķerēšanu Puzes ezerā.